CELEX: 22016D1288
Language: hr
Date: 2015-04-30 00:00:00
Title: Odluka Zajedničkog odbora EGP-a br. 105/2015 od 30. travnja 2015. o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u i Protokola 37. (sadržava popis predviđen člankom 101.) uz Sporazum o EGP-u [2016/1288]

4.8.2016   
               
               
                  HR
               
               
                  Službeni list Europske unije
               
               
                  L 211/60
               
            ODLUKA ZAJEDNIČKOG ODBORA EGP-a
      br. 105/2015
      od 30. travnja 2015.
      o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u i Protokola 37. (sadržava popis predviđen člankom 101.) uz Sporazum o EGP-u [2016/1288]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 98. i 101.,
      budući da:
      
                  (1)
               
               
                  Odluka Komisije 2010/299/EU od 21. svibnja 2010. o stavljanju izvan snage Odluke 2002/627/EZ o osnivanju Europske skupine regulatora za elektroničke komunikacijske mreže i usluge (1) treba se uključiti u Sporazum o EGP-u.
               
            
                  (2)
               
               
                  Odlukom 2010/299/EU stavlja se izvan snage Odluka Komisije 2002/627/EZ (2) koja je uključena u Sporazum o EGP-u i koja se stoga treba isključiti iz njega.
               
            
                  (3)
               
               
                  Prilog XI. Sporazumu o EGP-u i Protokol 37. uz Sporazum o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Briše se tekst točke 5.ci (Odluka Komisije 2002/627/EZ) Priloga XI. Sporazumu o EGP-u.
      Članak 2.
      Briše se tekst točke 17. (Europska skupina regulatora za elektroničke komunikacijske mreže i usluge (Odluka Komisije 2002/627/EZ)) Protokola 37. uz Sporazum o EGP-u.
      Članak 3.
      Vjerodostojni su tekstovi Odluke 2010/299/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 4.
      Ova Odluka stupa na snagu 1. svibnja 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*).
      Članak 5.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 30. travnja 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 127, 26.5.2010., str. 18.
      
      
         (2)  SL L 200, 30.7.2002., str. 38.
      
      
         (*)  Ustavni zahtjevi nisu navedeni.